Lykken er

«Lykken er» er en sang som vant Melodi Grand Prix 1971 og var dermed Norges bidrag til Eurovision Song Contest 1971. Sangen synges på norsk av Hanne Krogh og er skrevet av Arne Bendiksen.

 Melodi Grand Prix 
Sangen var en av tolv som deltok i den norske finalen på NRK Marienlyst lørdag 20. februar 1971. Den ble framført av Hanne Krogh, som da var 15 år gammel. En jury på 14 personer kåret sangen til vinner, og Hanne Krogh er den yngste vinneren av Melodi Grand Prix gjennom tidene. Sangen er skrevet at Arne Bendiksen, og dette var Bendiksens tredje seier som låtskriver i konkurransen.

 Om sangen 
Sangen er et moderat uptempo-nummer, hvor Krogh beskriver det sangens jeg-person ser på som eksempler på lykke – en serie med mindre gleder, slik som «En gammel hatt/ Som din venn har hatt» og «Frokost på sengen».

I forhåndsvideoen før Eurovision Song Contest framførte Hanne Krogh sangen. Videoen ble filmet i Haugesund og viste Krogh mens hun sang på toppen av en klippe, sto på hustak, gikk ned moloen i hjembyen og løp med lokale barn.

 Eurovision Song Contest 
Under Eurovision Song Contest i Dublin fremførte Hanne Krogh sangen i ballkjole, med albuelange hansker og en parasoll. Sangen ble framført som 18. og siste bidrag om kvelden 3. april 1971, etter Finlands Markku Aro og Koivistolaiset med «Tie uuteen päivään».

Da avstemningen var ferdig, hadde «Lykken er» fått 65 poeng og ble nummer 17 av 18 deltakere. Den relativt høye poengsummen for et så lavt sluttresultat skyldes det daværende stemmesystemet: Hvert land hadde to jurymedlemmer som hver ga fra 1 til 5 poeng til de andre landenes sanger. Dermed var hvert land garantert minst 34 poeng. 

 Listeplasseringer 
Liste (1971)HøyesteplasseringUkerpå listenDebutdato Norge (VG-lista)57Uke 12 1971

 Innspillinger 
 År Sangtittel Artist Komponist Tekstforfatter Platetype Plateselskap og katalognummer1971«Lykken er»Se plateetikettenHanne KroghArne BendiksenArne BendiksenSingelTriola TN 6081971«Lykken er»Anne-Karine StrømArne BendiksenArne BendiksenSingelPolydor 2052 007

Produsent for Anne Karine Strøms versjon var Stein Robert Ludvigsen.

 Referanser 

Kategori:Vinnersanger i Melodi Grand Prix
Kategori:Norges bidrag til Eurovision Song Contest
Kategori:Sanger fra 1971
Kategori:Sanger fremført på Hver gang vi møtes